laion/Wikipedia-Exotic huggingface dataset:
Mumford & Sons

Mumford & Sons — ინგლისური ფოლკ-როკ ჯგუფი, რომელიც ლონდონში 2007 წელს ჩამოყალიბდა. ჯგუფის წევრები არიან: მარკუს მამფორდი (წამყვანი ვოკალი, ელექტრო გიტარა, აკუსტიკური გიტარა, დრამი), ბენ ლოვეტი (ვოკალი, კლავიში, ფორტეპიანო) და ტედ დუანი (ვოკალი, ბას გიტარა, კონტრაბასი). ბანჯოისტმა უინსტონ მარშალმა ჯგუფი 2021 წელს დატოვა. Mumford & Sons-ს გამოშვებული აქვს ოთხი სტუდიური ალბომი: Sigh No More (2009), Babel (2012), Wilder Mind (2015) და Delta (2018). მათმა სადებიუტო ალბომმა „Sigh No More“ დიდ ბრიტანეთის ჩარტების მეორე პოზიციას მიაღწია, აშშ-ში კი Billboard 200-ში მოხვდა, ხოლო „Babel “და „Wilder Mind“-მა გამოსვლისთანავე პირველი ადგილი დაიკავეს დიდ ბრიტანეთსა და აშშ-ში, პირველი მათგანი კი ათწლეულის ყველაზე სწრაფად გაყიდვადი როკ ალბომი გახდა. ჯგუფს, ასევე, გამოცემული აქვს სამი ლაივ-ალბომი: Live at Shepherd's Bush Empire (2011), The Road to Red Rocks (2012) და Live from South Africa: Dust and Thunder (2017). ჯგუფმა თავისი არსებობის განმავლობაში მოიგო არაერთი მუსიკალური ჯილდო. ალბომმა Sigh No More-მა ჯგუფს მოუტანა Brit Award 2011 წელს საუკეთესო ბრიტანული ალბომისთვის, Mercury Prize-ის ნომინაცია და გრემის ექვსი ნომინაცია. 2011 წელს გრემის დაჯილდოებაზე ბობ დილანსა და The Avett Brothers-თან ერთად ცოცხალმა შესრულებამ ჯგუფს პოპულარობა მოუტანა აშშ-ში. ჯგუფმა ალბომ Babel-ით მიიღო გრემის რვა ნომინაცია და მოიგო გრემი წლის საუკეთესო ალბომისთვის. ჯგუფმა 2013 წელს, ასევე, მოიგო Brit Award საუკეთესო ბრიტანული ჯგუფისთვის და აივორ ნოველოს ჯილდო საერთაშორისო მიღწევებისთვის 2014 წელს. Sigh No More (2009) Babel (2012) Wilder Mind (2015) Delta (2018) Mumford & Sons-ს მიღებული აქვს შემდეგი პრიზები: ARIA Music Awards 2010 — ყველაზე პოპულარული საერთაშორისო შემსრულებელი Q Awards 2010 — საუკეთესო ახალი შესრულება დიდი ბრიტანეთის ფესტივალის ჯილდოები 2010 — გამორჩეული შემსრულებელი Americana Music Honors & Awards 2011 — წლის განვითარებადი შემსრულებელი Billboard Music Award 2011 — საუკეთესო როკ ალბომი (Sigh No More -ისთვის) Billboard Music Award 2011 — საუკეთესო ალტერნატიული ალბომი (Sigh No More -ისთვის) Billboard Music Award 2011 — საუკეთესო ალტერნატიული შემსრულებელი Brit Awards 2011 — წლის ბრიტანული ალბომი (Sigh No More -ისთვის) Billboard Music Awards 2013 — ტოპ-როკ ალბომი ( Babel- ისთვის) Brit Awards 2013 — წლის ბრიტანული ჯგუფი Echo Music Prize 2013 — საერთაშორისო როკ / პოპ ჯგუფი გრემის ჯილდო 2013 — წლის ალბომი ( Babel- ისთვის) გრემის ჯილდო 2013 — საუკეთესო მუსიკალური ფილმი ( Big Easy Express-ისთვის) Juno Award 2013 — წლის საერთაშორისო ალბომი აივორ ნოველოს ჯილდო 2014 — საერთაშორისო მიღწევები UK Americana Awards 2018 — ნოვატორის ჯილდო ოფიციალური საიტი Mumford & Sons კინოფილმების ინტერნეტ-მონაცემთა ბაზაში   ↑ Mumford and Sons. ↑ New Mumford & Sons album Babel is fastest seller of 2012 in UK and US. the Guardian (3 October 2012). ციტირების თარიღი: 28 September 2014 ↑ Mumford & Sons' 'Babel' Scores Biggest Debut of Year, Bows at No. 1 on Billboard 200 Chart. Billboard (3 October 2012). ციტირების თარიღი: 28 September 2014
საქართველო 2020 წლის ზაფხულის ოლიმპიურ თამაშებზე

საქართველო, ზაფხულის ოლიმპიურ თამაშებზე მეშვიდედ 2021 წელს, იაპონიის დედაქალაქ ტოკიოში იასპარეზა. თავდაპირველად ღონისძიებები 2020 წლის 24 ივლისიდან 9 აგვისტომდე პერიოდში უნდა ჩატარებულიყო, მაგრამ მსოფლიოში COVID-19-ის პანდემიის გამო 2020 წლის ოლიმპიური თამაშები 2021 წლის 23 ივლისიდან 8 აგვისტომდე მიმდინარეობდა. აქ მოცემულია მიმდინარე ოლიმპიურ თამაშებში მონაწილეთა რაოდენობა: განმარტება Note– მინიჭებული რანგი მითითებულია მხოლოდ სპორტსმენებისთვის Q = კვალიფიცირებული შემდეგ რაუნდში q = კვალიფიცირებული შემდეგ რაუნდში, როგორც სწრაფად დამარცხებული ან, ტექნიკურ დისციპლინაში, ადგილის მიხედვით საკვალიფიკაციო მიზნის მიღწევის გარეშე NR = ეროვნული რეკორდი N/A = რაუნდი ამ დისციპლინაში არ გამოიყენება Bye = სპორტსმენს არ სჭირდება რაუნდის დასრულება ტექნიკური დისციპლინა კაცები ქალები კაცები განმარტება: VT (სარეიტინგო ქულა: 5–0 ან 0–5) – სუფთა გამარჯვება (ტუშე). VB (სარეიტინგო ქულა: 5–0 ან 0–5) – ტრავმის გამო გამარჯვება PP (სარეიტინგო ქულა: 3–1 ან 1–3) – გადაწყვეტილება ქულებით – წაგება ტექნიკური ქულებით. PO (სარეიტინგო ქულა: 3–0 ან 0–3) – გადაწყვეტილება ქულებით – წაგება ტექნიკური ქულების გარეშე. ST (სარეიტინგო ქულა: 4–0 ან 0–4) – დიდი უპირატესობა – წაგება ტექნკური ქულების გარეშე და სულ მცირე 8 (ბერძნულ-რომაული) ან 10 (თავისუფალი) ქულიანი მარაგით. SP (სარეიტინგო ქულა: 4–1 ან 1–4) – ტექნიკური უპირატესობა – წაგება ტექნიკური ქულებით და გამარჯვებისგან სულ მცირე 8 (ბერძნულ-რომაული) ან 10 (თავისუფალი) ქულიანი სხვაობით. თავისუფალი (კაცები) ბერძნულ-რომაული (კაცები) საქართველო 2020 წლის ზაფხულის პარალიმპიურ თამაშებზე ტოკიო-2020-ის ლიცენზიის მფლობელები ↑ „Joint Statement from the International Olympic Committee and the Tokyo 2020 Organising Committee“. Olympics. 24 March 2020. ციტირების თარიღი: 28 March 2020.
სტაზი

სტაზი (ბერძ. στάσις — დგომა, უძრაობა), შეგუბება — რაიმე მილოვანი ორგანოს სანათურში მისი ფიზიოლოგიური შიგთავსის შეჩერება, შეგუბება. მაგალითად, სისხლის სტაზი — ჰემოსტაზი, განავლის სტაზი — კაპროსტაზი, ლიმფის სტაზი – ლიმფოსტაზი და სხვ. ვითარდება ქიმიური და ფიზიკური ფაქტორების, ბაქტერიების, შხამების, სისხლძარღვთა ინერვაციის დარღვევის, სისხლის შედგენილობის შეცვლისა და სხვათა შედეგად. ხანგრძლივმა სტაზმა შესაძლებელია ქსოვილის ნეკროზი გამოიწვიოს. ქართული საბჭოთა ენციკლოპედია, ტ. 9, თბ., 1985. — გვ. 543.
დარეჯანის მონასტერი

დარეჯანის მონასტერი — სამონასტრო კომპლექსი ადიგენის მუნიციპალიტეტის დაბა აბასთუმნის შესასვლელში, მდინარეების ოცხესა და კურცხანის წყალის ხერთვისში მდებარე მთის კალთაზე ტყეში. მონასტერი დღეს ნანგრევების სახითაა შემორჩენილი. შედარებით კარგადაა შენარჩუნებული ძირითადი ტაძრის აღმოსავლეთ კედელი და რამოდენი მცირე სამლოცველო. მონასტრის ტერიტორიაზე გარდა ეკლესიებისა შემორჩენილია გალავანი, სატრაპეზო, საცხოვრებელი ფუნქციის მქონე ნაგებობის ნაშთი და მცირე სათავსები. მონასტრის ნაგებობების სამშენებლო მასალად გამოყენებულია კლდის ფლეთილი ქვები. ეკლესიის საპირე წყობად გამოყენებულია კარგად დამუშავებული კვადრები, თუმცა უმეტესი მათგანი ჩამოცვენილია კედლის სიბრტყიდან.  კულტურული მემკვიდრეობის პორტალი, № 6519
აბასთუმნის საცხოვრებელი სახლი (შოთა რუსთაველის 22)

აბასთუმნის საცხოვრებელი სახლი — არქიტექტურული ძეგლი ადიგენის მუნიციპალიტეტის დაბა აბასთუმანში. აბასთუმნის შესასვლელში, მდინარე ოცხეს მარცხენა ნაპირას რუსთაველის ქუჩის მოკლე განშტოებაა. კურორტის ეს ნაწილი საკმაოდ სახეცვლილია XX საუკუნის არაღიარებული და რიგ შემთხვევაში შეუსაბამო მაღალსართულიანი კორპუსებით. საცხოვრებელი ფუნქციის მატარებელი შენობა მთის ციცაბო კალთის პირას არის განლაგებული, მთავარი ფასადი კი, მდინარე ოცხესკენ არის მიმართული. სწორკუთხა, გეგმაში თითქმის ოთხკუთხა, ორსართულიანი სახლი ფლეთილი, უხეშად დამუშავებული ქვითაა ნაგები, შენობის კუთხეებისა და გვერდითა ფასადებში გაჭრილი სარკმლების მოჩარჩოებაში გამოყენებული კვადრები, კი უფრო მეტადაა დამუშავებული, რითაც მშენებელს დეკორატიულობის ელემენტი შემოაქვს, ამასვე ემსახურება ღიობების მოჩარჩოებაში სხვადასხვა ზომის ქვებით შექმნილი წყობა. მთავარი ფასადი გალერეა-აივნების სისტემით არის მოცული. მეორე სართულზე გალერეა შემინულია, პირველზე ამოშენებული და ცემენტის ხსნარით შელესილი. სახლის გვერდით ფასადზე ერთსართულიანი, უსახო მიშენებებია, განსაკუთრებით თვალშისაცემია ხის შეფიცრული კიბე. ადიგენის მუნიციპალიტეტის ძეგლების სია  კულტურული მემკვიდრეობის პორტალი, № 20145
აბასთუმნის საცხოვრებელი სახლი (შოთა რუსთაველის 19)

აბასთუმნის საცხოვრებელი სახლი — არქიტექტურული ძეგლი ადიგენის მუნიციპალიტეტის კურორტ აბასთუმანში. ორსართულიანი შენობის მთავარი, კორპუსებისკენ მიმართული ფასადი ორ ზონად არის გაყოფილი, რომლებიც ერთმანეთისგან, ფასადის ცენტრში, მთელ სიღრმეზე არსებული ჩაღრმავებით იმიჯნებიან. ერთი - მარცხენა ზონა ხის აივნიანია, მეორე - სადა, შეულესავი, ორქანობა გადახურვით დაბურული და ფრონტონით აქცენტირებული. მარცხენა ზონის პირველი სართული აგურით ამოყვანილ თაღით არის მონიშნული. სავარაუდოდ აქ არსებული ფართო ღიობი ამოშენებულია და მის მაგივრად მომცრო ზომის სწორკუთხა კარია ჩასმული. ფართე, თითქმის მთელი პირველი სართულის კედლის სიბრტყის მომცველი თაღოვანი ღიობი გვაფიქრებინებს, რომ შესაძლებელია პირველი სართული სახელოსნოდ გამოიყენებოდა, მეორე, ხის ჭვირულ მოაჯირიანი, აწ უკვე შემინული, შეკიდულ აივნიანი სართული, კი საცხოვრებლად. ფასადის მეორე, მარჯვენა ზონა შეულესავია. დაუმუშავებელი ქვის კედლის სიბრტყე პირველ სართულზე უსახო, ერთსართულიანი მიშენებით არის დამახინჯებული, მეორე სართულზე კი ერთადერთი სწორკუთხა, მარტივი სარკმელია გაჭრილი. შენობა ნაგებია აბასთუმნისთვის სახასიათო ღია ფერის, დაუმუშავებელი ქვით. თლილი ქვის კვადრებით არის მონიშნული შენობის კუთხეები. შენობის გვერდითა ფასადები მოკლებულია ყოველგვარ დეკორს, უკანა, ზურგის ფასადი კი ნახევრად მიწაშია ჩასმული. ადიგენის მუნიციპალიტეტის ძეგლების სია  კულტურული მემკვიდრეობის პორტალი, № 6466
აბასთუმნის საცხოვრებელი სახლი (შოთა რუსთაველის 14)

აბასთუმნის საცხოვრებელი სახლი — არქიტექტურული ძეგლი ადიგენის მუნიციპალიტეტის კურორტ აბასთუმანში. საცხოვრებელი სახლი მდებარეობს აბასთუმნის დასაწყისში, „სუბ გევორქის“ ეკლესიის პირდაპირ გზის გადაღმა. ნაგებობა ერთასრთულიანია, მაღალი ნახევარსარდაფით. დღეისათის სახლს აღმოსავლეთ და დასავლეთ მხრიდან მიშენებები აქვს. აღმოსავლეთის მინაშენი ბლოკითაა ამოყვანილი და ჭვირულ ორნამენტებიანი აივნით სრულდება, ხოლო დასავლეთის მინაშენის ნახევარსარდაფის დონე აგურით და ცემენტის ხსნარითაა ამოყვანილი, ხოლო პირველი სართული ხისაა. დასავლეთის მინაშენის ნახევარსარდაფის დონეზე სავარაუდოდ ავტოფარეხია მოწყობილი. სახლის ძირითადი ნაწილი საკმაოდ სადა და აბასთუმნის არქიტექტურისთის დამახასიათებელი დეკორით გამოირჩევა. სამხრეთის ფასადი, ისევე როგორც ჩრდილოეთის ფასადი საკამოდ მაღალი სამკუთხა ფრონტონებით ბოლოვდება, რომლებიც სადა ორნამენტებითაა გაფორმებული. სახლი ნაგებია ქვით. ჩრდილოეთიდან და დასავლეთიდან ბაღი შემოუყვება, ამავე მხარეს ჩამოედინება მდინარე ოძრხე. ადიგენის მუნიციპალიტეტის ძეგლების სია  კულტურული მემკვიდრეობის პორტალი, № 6451
აბასთუმნის საცხოვრებელი სახლი (ზ. ფალიაშვილის 27)

აბასთუმნის საცხოვრებელი სახლი — არქიტექტურული ძეგლი ადიგენის მუნიციპალიტეტის დაბა აბასთუმანში. ძველი შენობიდან დღეისათვის პირველი სართულის ნაწილია შემორჩენილი, რომელიც მთლიანად ჩამალულია ახალი რკინაბეტონის კონსტრუქციაში. დღეისათვის მიმდინარეობს სახლზე მეორე სართულის დაშენება რაც მთლიანად უკარგავს პირვანდელ სახეს ნაგებობას. ადიგენის მუნიციპალიტეტის ძეგლების სია  კულტურული მემკვიდრეობის პორტალი, № 6311
აბასთუმნის საცხოვრებელი სახლი (ზ. ფალიაშვილის 7)

აბასთუმნის საცხოვრებელი სახლი — არქიტექტურული ძეგლი ადიგენის მუნიციპალიტეტის დაბა აბასთუმანში. რუსული „გ“-ს მოხაზულობის მქონე ორსართულიანი, საცხოვრებელი ფუნქციის მატარებელი შენობა ქვით არის ნაგები. ორი, ქუჩის და ეზოს ფასადი გალერეათა ერთიანი სისტემით არის გახსნილი. ღია, ხის გალერეების დიდი ნაწილი შემინულია, ნაწილი კი შეფიცრული. გალერეის დიდი ნაწილი ჭვირულ მოაჯირიანია და ბადისებრი წყობით შექმნილი სარტყელით არის წარმოდგენილი, ალაგ-ალაგ შემორჩენილია ჭვირული თაღებიც. საკმაოდ დიდი მოცულობის, ორი მხრიდან ორიარუსიანი გალერეების უწყვეტი სარტყელით მოცული შენობა ღირებულია, როგორც ერთ-ერთი მნიშვნელოვანი და მასშტაბური ობიექტი ურბანულ ქსოვილში, რომელიც განაპირობებს ფალიაშვილის ქუჩის ამ მონაკვეთის სახეს. ადიგენის მუნიციპალიტეტის ძეგლების სია  კულტურული მემკვიდრეობის პორტალი, № 6298
ბულიმია

ბულიმია არის კვებითი აშლილობა, რომელიც ხასიათდება მუცლის უზომო ამოყორვით, რომელსაც შემდგომ მოსდევს დანაშაულის გრძნობა, დეპრესია და ბოლოს ხელოვნური გულისრევა. ბულიმიით დავადებულ ადამიანთა უმეტესობას წარმოადგენენ გოგონები თხუთმეტიდან ოც წლამდე. როგორც ანორექსიით დავადებულნი, ისინი შეპყრობილნი არიან საჭმელზე ფიქრით, ეშინიათ წონაში მომატების და ვარდებიან დეპრესიაში ან მშფოთვიარე მდგომარეობაში. დეპრესიასა და სირცხვილის გრძნობას ყველაზე მეტად ღორმუცელობის დროს და მის შემდეგ განიცდიან. ანორექსიით დაავადებული პაციენტებისგან განსხვავებით, ბულიმიით დავადებულების წონა ნორმალურისა და ნორმალურზე მეტს შორის მერყეობს, რაც მათ საშუალებას აძლევთ დამალონ თავიანთი მდგომარეობა. ნერვული ანორექსია ინფორმაცია საიტზე 4Lady.ge დაარქივებული 2016-03-05 საიტზე Wayback Machine. ქართული საბჭოთა ენციკლოპედია, ტ. 2, თბ., 1977. — გვ. 566.
პავლე განი

პავლე განი (დ. 1793 — გ. 1862) — რუსეთის იმპერიის სახელმწიფო მოხელე, წარმოშობით კურლანდიელი ბარონი, სარგებლობდა ნიკოლოზ I-ის დიდი ნდობით. 1837 წლის ზაფხულში გაგზავნეს საქართველოში. მან შეადგინა საქართველოს მმართველობის პროექტი რუსული ტრაფარეტის მიხედვით. 1840 წლის 10 აპრილს განი პროექტის საფუძველზე იმპერატორმა დაამტკიცა სარეფორმო დებულება, რომელიც 1841 წლის 1 იანვრიდან შევიდა ძალაში, თუმცა ადგილობრივ პირობებთან შეუსაბამობის გამო კრახი განიცადა. განის ადმინისტრაციული რეფორმა კავკასიაში ფეოდალური წყობილების და კოლონიური პოლიტიკის განმტკიცებას ემსახურებოდა. ქართული საბჭოთა ენციკლოპედია, ტ. 2, თბ., 1977. — გვ. 681.
გაუქმების კულტურა

გაუქმების კულტურა (ინგლ. cancel culture) — ოსტრაკიზმის თანამედროვე ფორმა, რა დროსაც ვინმეს რიყავენ საზოგადოებრივი ან პროფესიული წრეებიდან — ეს ხდება როგორც ონლაინ, ასევე სოციალური ქსელებში, ან პიროვნებებში. ოსტრაკიზმის ობიექტებს უწოდებენ „გაუქმებულებს“. გამოთქმა „გაუქმების კულტურა“ ძირითადად უარყოფითი მნიშვნელობით გამოირჩევა და ის ხშირად გამოიყენება დებატებში სიტყვის თავისუფლების და ცენზურის შესახებ. გაუქმების კულტურა მოიცავს ბოიკოტის ან გარიყვას და ეხება ინდივიდს (ხშირად ცნობილ პიროვნებას) ვინც ითვლება, რომ მოიქცა ან ისაუბრა საეჭვო ან სადაო ფორმით. Bouvier, Gwen (2020). „Racist call-outs and cancel culture on Twitter: The limitations of the platform's ability to define issues of social justice“. Discourse, Context & Media. Elsevier BV. 38: 100431. doi:10.1016/j.dcm.2020.100431. ISSN 2211-6958. Clark, Meredith D. (2020). „DRAG THEM: A brief etymology of so-called "cancel culture"“. Communication and the Public. SAGE Publications. 5 (3–4): 88–92. doi:10.1177/2057047320961562. ISSN 2057-0473. S2CID 228076523. Kurtzleben, Danielle (February 10, 2021). „When Republicans Attack 'Cancel Culture,' What Does It Mean?“. Morning Edition. NPR. ციტირების თარიღი: February 17, 2021. Norris, Pippa (2020). „Closed Minds? Is a 'Cancel Culture' Stifling Academic Freedom and Intellectual Debate in Political Science?“. SSRN Electronic Journal. Elsevier BV. doi:10.2139/ssrn.3671026. ISSN 1556-5068. NPR. (April 13, 2018) The Callout. ციტირების თარიღი: March 11, 2021
ჩირო იმობილე

ჩირო იმობილე (იტალ. Ciro Immobile; დ. 20 თებერვალი, 1990, ტორე-ანუნციატა, იტალია) — იტალიელი ფეხბურთელი. იტალიური „ლაციოსა“ და იტალიის ეროვნული საფეხბურთო ნაკრების თავდამსხმელი. 2021 წელს იტალიის ნაკრებთან ერთად მოიგო ევროპის საფეხბურთო ჩემპიონატი. ნათამაშები აქვს იტალიის 20 და 21 წლამდე ფეხბურთელთა ნაკრებებში. 2013–14, 2017–18 და 2019–20 წლების სეზონში გახდა იტალიის სერია ა-ს ბომბარდირი. ვიკისაწყობში არის გვერდი თემაზე: ჩირო იმობილე ჩირო იმობილე — Soccerway
მატეო პესინა

მატეო პესინა (იტალ. Matteo Pessina; დ. 21 აპრილი, 1997) — იტალიელი ფეხბურთელი. იტალიური „ატალანტასა“ და იტალიის ეროვნული საფეხბურთო ნაკრების ნახევარმცველი. 2021 წელს იტალიის ნაკრებთან ერთად მოიგო ევროპის საფეხბურთო ჩემპიონატი. ნათამაშები აქვს იტალიის 19, 20 და 21 წლამდე ფეხბურთელთა ნაკრებებში. მატეო პესინა — Soccerway
აბასთუმნის საცხოვრებელი სახლი (ზ. ფალიაშვილის 6)

აბასთუმნის საცხოვრებელი სახლი — არქიტექტურული ძეგლი ადიგენის მუნიციპალიტეტის დაბა აბასთუმანში. გეგმით სწორკუთხა მოხაზულობის, ქვით ნაგებ შენობას სამი მხრიდან შუშაბანდები უვლის. მდინარისკენ მიმართული ვიწრო ფასადი მორთულია ჭვირული ორნამენტით გაფორმებული ხის აჟურული დეტალებით. თავისი დეკორაციულობით მკვეთრად გამოიყოფა დამოუკიდებელი ორქანობა სახურავიანი პორტალი, რომლის ფრონტონი მის ქვევით არსებულ ნახევარწრედ დასრულებულ მონაკვეთთან ერთად, მაქმანისებური გეომეტრიული სახის ნატიფი ორნამენტითაა გაფორმებული. პორტალის გვერდით არსებული სიბრტყე დამახინჯებულია გვიანდელი, ბეტონის ნალესობოთ. პორტალისავე არეშია განთავსებული ოთხსაფეხურიანი ქვის კიბე. მეორე შესასვლელი გვერდითი ფასადის შუშაბანდიდანაა. მის წინ ფიგურულ კონსოლებზე დაყრდნობილი ხის აჟურულდეტალებიანი წინფრაა გამართული. სახლის ერთადერთ, სარკმლებით გახსნილ ფასადზე ჩანს ქვის წყობის ხასიათი. აქ ძირითადად უხეშად დამუშავებული კვადრების რიგებია, მხოლოდ კუთხეები, სარკმელთა ზევით ვერტიკალურად დალაგებული და ცოკოლის ქვებია კარგად გათლილი და ერთმანეთზე საგულდაგულოდ მორგებული. ადიგენის მუნიციპალიტეტის ძეგლების სია  კულტურული მემკვიდრეობის პორტალი, № 6297
აბასთუმნის საცხოვრებელი სახლი (ზ. ფალიაშვილის 5)

აბასთუმნის საცხოვრებელი სახლი — არქიტექტურული ძეგლი ადიგენის მუნიციპალიტეტის დაბა აბასთუმანში. საცხოვრებელი ფუნქციის მატარებელი ობიექტი ქვით არის ნაშენი და ორქანობა გადახურვით დაბურული. მართკუთხა შენობა ქუჩაზე ვიწრო ფასადით გამოდის და წახნაგოვანი შვერილი მოცულობით არის აქცენტრირებული, რომლის პირველ სართული ამოშენებულია, მეორეზე არსებული ხის, ღია აივანი სახეცვლილია: აივანი შემინულია, მოაჯირი კი ამოშენებული, თუმცა შემორჩენილია დეკორირებული ხის სვეტები. მთავარი ფასადი ხის დეკორატიულ ფრონტონით სრულდება, მაგრამ ამჟამად მას ლითონის ფირფიტა ფარავს. აღსანიშნავია მთავარი და აღმოსავლეთის ფასადების კუთხეზე არსებული ორიარუსიანი ხის აივანი. აივნის პირველი იარუსი შეფიცრულია და საკმაოდ სახეცვლილია, მეტად აქვს შენარჩუნებული ავთენტურობა მეორე იარუსს, რომელიც მართალია ასევე შეფიცრულია, მაგრამ აქ შემორჩენილია ჭვირული მოაჯირი, თხელი, ნაჭდევებიანი სვეტები, ულამაზესი, ჭვირულ დეკორიანი სამკუთხა თაღები და დეკორატიული კრონშტეინები. ეს უხვად გაფორმებული, მაღალი ოსტატობით შესრულებული, ასიმეტრიულად განთავსებული მოცულობა ძირითადი დეკორატიული ელემენტია არა მხოლოდ ამ, შელესილი და მარტივი ფასადისა, არამედ მთელი შენობისა, რაც მთავარ ფასადზე არსებული წახნაგოვანი აივნის სახეცვლითაც არის გამოწვეული. ადიგენის მუნიციპალიტეტის ძეგლების სია  კულტურული მემკვიდრეობის პორტალი, № 6296
აბასთუმნის საცხოვრებელი სახლი (ზ. ფალიაშვილის 25)

აბასთუმნის საცხოვრებელი სახლი — არქიტექტურული ძეგლი ადიგენის მუნიციპალიტეტის დაბა აბასთუმანში. ერთსართულიანი, მწვანედ შეფერილი, საცხოვრებელი ფუნქციის მატარებელი სახლი ქვის დაბალ ცოკოლზეა შესმული და ხის მორებით ნაშენი. სწორკუთხა, წაგრძელებული გეგმარების მქონე შენობა სწორ, ლითონის ღობით შემოზღუდულ ეზოში დგას. მთავარი, ფალიაშვილის ქუჩაზე გამომავალი ფასადი ამოშენებულ-შელესილია, თავდაპირველ სახეზე აქ მხოლოდ ორქანობა გადახურვა და ხის ჭვირულ დეკორიანი ფრონტონი გვიქმნის შთაბეჭდილებას. შედარებით უკეთ არის გადარჩენილი გვერდითა, ეზოში გამომავალი ფასადის მარჯვენა, მაღალი ჭვირულ დეკორიანი ფრონტონით აქცენტრირებული მონაკვეთი, სადაც კედლის სიბრტყეს სამი, "ხის მაქმანით" გაფორმებული თაროთი მონიშნული სარკმელი ანაწევრებს. შენობის სარკმლის ისევე როგორც ფრონტონების დეკორიც რუსულ ტრადიციებთან ავლენს სიახლოვეს, რაც ფალიაშვილის ქუჩის ამ მონაკვეთში არსებულ შენობათა დეკორისთვის არის სახასიათო. ამ ფასადის მარცხენა მონაკვეთი მთავარი ფასადის მსგავსად ამოშენებულ-შელესილია და დაკარგული აქვს ავთენტურობა. ადიგენის მუნიციპალიტეტის ძეგლების სია  კულტურული მემკვიდრეობის პორტალი, № 6293
აბასთუმნის საცხოვრებელი სახლი (ზ. ფალიაშვილის 23)

აბასთუმნის საცხოვრებელი სახლი — არქიტექტურული ძეგლი ადიგენის მუნიციპალიტეტის დაბა აბასთუმანში. თარიღდება XIX საუკუნით. სწორკუთხა, გეგმაში თითქმის ოთხკუთხა, სახლის საყრდენი კედლები აბასთუმნისთვის სახასიათო ფლეთილი ქვითაა ნაშენი და შუშაბანდებითა და აივნებითაა მოცული. მთავარი, ქუჩისკენ გამომავალი ფასადის სიბრტყე შელესილ-შეღებილია და დამოუკიდებელი ორქანობა გადახურვით, ხის, მხატვრულად დამუშავებული ფრონტონითა და შპილით არის აქცენტრირებული. ცენტრალური ზონა ხუთწახნაგოვანი, შვერილი აივნით არის დეკორირებული. დაბალ ქვის ცოკოლზე შესმული აივანი ჭვირულ მოაჯირიანი და თაღებიანია. ფრონტონი ორ ზონად არის გაყოფილი - ზედა სამკუთხა, ცხოველის გამოსახულებიან სიბრტყეს, ქვემოთ მაქმანისებრი ორნამენტიანი ცვლის. მაქმანისებრი ორნამენტი ძალზედ სახასიათოა აბასთუმანში არსებული ასეთი, საზაფხულო კოტეჯის ტიპის სახლებისთის, რაც რუსულ სამშენებლო ტრადიციებთან სიახლოვეს ავლენს. ეზოს ფასადს, რომელიც ასევე კარგად აღიქმება ქუჩიდან, მთელ სიგრძეზე ოდესღაც ღია გალერეა გასდევდა, ამჟამად გალერეა შემინულ-შეფიცრულია. ცენტრალური ზონა აქაც დეკორირებული ფრონტონით არის აქცენტრირებული. ადიგენის მუნიციპალიტეტის ძეგლების სია  კულტურული მემკვიდრეობის პორტალი, № 6292
ელეჩოსა-დე-ლოს-მონტესი

ელეჩოსა-დე-ლოს-მონტესი (ესპ. Helechosa de los Montes) — მუნიციპალიტეტი ესპანეთში, შედის ესტრემადურის ავტონომიური გაერთიანების ბადახოსის პროვინციის ლა-სიბერიის კომარკის შემადგენლობაში. ფართობი — 377 კმ². მოსახლეობა — 626 კაცი (2020 წ.). ბადახოსის მუნიციპალიტეტები ელეჩოსა-დე-ლოს-მონტესის მუნიციპალიტეტის ოფიციალური საიტი ↑ National Statistics Institute Municipal Register of Spain of 2023 — 2023. <a href="https://wikidata.org/wiki/Track:Q845937"></a><a href="https://wikidata.org/wiki/Track:Q123821811"></a>
ფრანჩესკო აჩერბი

ფრანჩესკო აჩერბი (დ. 10 თებერვალი, 1988) — იტალიელი ფეხბურთელი. იტალიური „ლაციოსა“ და იტალიის ეროვნული საფეხბურთო ნაკრების ცენტრალური მცველი. 2021 წელს იტალიის ნაკრებთან ერთად მოიგო ევროპის საფეხბურთო ჩემპიონატი. ფრანჩესკო აჩერბი — Soccerway
ბრიან კრისტანტე

ბრიან კრისტანტე (იტალ. Bryan Cristante; დ. 3 მარტი, 1995, სან-ვიტო-ალ-ტალიამენტო, პორდენონე, ფრიული-ვენეცია-ჯულია იტალია) — იტალიელი ფეხბურთელი. იტალიური „რომასა“ და იტალიის ეროვნული საფეხბურთო ნაკრების ნახევარმცველი. ნათამაშები აქვს იტალიის 16, 17, 18, 19, 20 და 21-წლამდე ფეხბურთელთა ნაკრებებში. 2021 წელს იტალიის ნაკრებთან ერთად მოიგო ევროპის საფეხბურთო ჩემპიონატი. განახლდა: 9 ივნისი, 2024 ვიკისაწყობში არის გვერდი თემაზე: ბრიან კრისტანტე ბრიან კრისტანტე — Soccerway
მაგილია

მაგილია (ესპ. Maguilla) — ქალაქი და მუნიციპალიტეტი ესპანეთში, შედის ესტრემადურის ავტონომიური გაერთიანების ბადახოსის პროვინციის კამპინია-სურის კომარკის შემადგენლობაში. ფართობი — 98 კმ². მოსახლეობა — 957 კაცი (2020 წ.). ბადახოსის მუნიციპალიტეტები მაგილიის მუნიციპალიტეტის ოფიციალური საიტი დაარქივებული 2021-07-21 საიტზე Wayback Machine. ↑ National Statistics Institute Municipal Register of Spain of 2023 — 2023. <a href="https://wikidata.org/wiki/Track:Q845937"></a><a href="https://wikidata.org/wiki/Track:Q123821811"></a>
ჟესტიკულაცია

ჟესტიკულაცია — არავერბალური კომუნიკაციის ფორმა გამოხატული ხელების მოძრაობით, რომელიც ვერბალური კომუნიკაციის მაგივრად ან მის პარალელურად ხორციელდება. ჟესტიკულაციის ენა იძლევა სხვადასხვა გრძნობებისა თუ აზრების გამოხატვის საშუალებას. არავერბალური კომუნიკაცია მიმიკა
სოვეტსკოე-პლატო

სოვეტსკოე-პლატო (რუს. Советское плато) — აღმოსავლეთი ანტარქტიდის ცენტრალური ნაწილის მყინვარული საფრის ყველაზე მაღალი ნაწილი. მოქცეულია სამხრეთის განედის 75–84° და აღმოსავლეთის გრძედის 25–105° შორის. სიგრძე დაახლოებით 2000 კმ, სიგანე დაახლოებით 450 კმ, სიმაღლე 3500–4000 მეტრი. მის ცენტრალურ ნაწილში მდებარეობს ყინულქვეშ მოქცეული გამბურცევის მთები. ყინულის სისქე 750–3800 მეტრია. სოვეტსკოე-პლატო ანტარქტიდის ყველაზე ცივი და ძალზე დაბალი ატმოსფერული წნევის (დაახლ. 600 მბარ) ადგილია; საშუალო წლიური ტემპერატურა −56°C უდრის. აღმოაჩინა 1957–1958 წლების საბჭოთა ანდარქტუდულმა ექსპედიციამ. 1957 წლიდანვე ამუშავდა საბჭოთა სამეცნიერო სადგური „ვოსტოკი“, სადაც 1983 წლის 21 ივლისს დაფიქსირდა დედამიწაზე ყველაზე დაბალი ტემპერატურა — –89,2°C. მყინვარულ კალაპოტზე ტემპერატურა ლღობის წერტილზეა ჩამოსული, რის გამოც წარმოიქმნება ყინულქვეშა ტბები, რომელთაგან უდიდესია ვოსტოკი. ↑ ქართული საბჭოთა ენციკლოპედია, ტ. 9, თბ., 1985. — გვ. 450. ↑ Советское плато // Большая российская энциклопедия. т. 30. — М., 2015. — стр. 552.
აბასთუმნის საცხოვრებელი სახლი (ზ. ფალიაშვილის 15)

აბასთუმნის საცხოვრებელი სახლი — არქიტექტურული ძეგლი ადიგენის მუნიციპალიტეტის დაბა აბასთუმანში. მობინადრეთა გადმოცემით სახლი 1886 წელს აუგიათ. ეზოს სიღრმეში, მთის ძირში განლაგებული გრძივი შენობა ეზოს მხრიდან სამსართულიანია, უკანა მთასთან მომიჯნავე მხარე კი ორსართულიანია. ეზოს სიღრმეში გაწოლილი შენობა მკაფიოდ იკითხება ქუჩიდან და დომინირებს კიდეც ფალიაშვილის ქუჩის განაშენიანებაში. სახლის ძირითადი კედლები აბასთუმნისთვის სახასიათო ქვითაა ნაგები. ფასადის ორ, მეორე და მესამე სართულს თითქმის მთელ სიგრძეზე გასდევს აწ უკვე შემინული, ნაწილობრივ კი შეფიცრული გალერეა. მიუხედავად ამისა შემორჩენილია გალერეის ჭვირული დეკორი. ფასადის ცნტრი აქცენტირებულია რიზალიტით, რომელიც დასრულებულია ხის, მაღალი დეკორირებული ფრონტონით. სახლს მარჯვენა ნაწილში მიდგმული აქვს ახალი ხის კიბე. სახლის უკანა, ზურგის მხარეს მეტად აქვს დაკარგული ავთენტურობა, რასაც ძირითადი საშენი მასალის ახალი სამშენებლი მასალით ჩანაცვლებით არის განპირობებული. ქვით ნაშენ კედლებში გაჭრილი, ოდესღაც ღია გალერეაზე გახსნილი ღიობები სქელი არაპროფილირებული, მარტივი საპირეებით არის მოჩარჩოეული. სახლის სქელი მკვიდრად ნაშენი კედლები მის სიმყარეს განპირობებს, თუმცა საკმაოდ სავალალო მდგომარეობაშია სახლის მარცხენა ნაწილი, რომელის მოსახლეთა გადმოცემით მიტოვებულია. ადიგენის მუნიციპალიტეტის ძეგლების სია  კულტურული მემკვიდრეობის პორტალი, № 6285